མོར་རི་སོན་གྱི་སྒྲུང་གཏམ་ཕལ་མོ་ཆེར་མི་དཀར་པོའི་འཇིག་རྟེན་དུ་འཚོ་བའི་མི་ནག་དག་མི་དཀར་གྱི་འཇིག་རྟེན་ལ་འཇུག་པ་དང་རང་གི་རིག་གནས་དང་སྲོལ་རྒྱུན་སྐྱོང་བའི་བར་གྱི་འགལ་འདུ་བརྟེན་ས་རུ་བྱས་ཏེ།བདག་དང་གཞན་འགྱུར་བར་གྱི་སྡུག་བསྔལ་དང་།སྡུག་བསྔལ་དེ་འབྱུང་བའི་ཁུངས་ནི་ལོ་རྒྱུས་ཡིན་པ་དང་།དེ་ལ་ནི་ཅི་ལྟར་ཡང་འབྲལ་ཐབས་མེད་པར་གྱུར་ཡོད་ལ།སྒྲུང་གཏམ་དེ་དག་ཁྲོད་ཀྱི་མི་སྣ་ཁ་ཤས་ནི་རང་དབང་དེ་འཚོལ་བའི་ལམ་དུ་ངལ་བ་དང་།ཁ་ཤས་ནི་རང་དབང་ལྟར་སྣང་བ་ཞིག་དོན་དམ་དུ་མཐོང་ནས་དགའ་བཞིན་པ་དང་།འགའ་ཞིག་ནི་མི་དཀར་པོའི་རིག་གནས་ཀྱིས་བསྒྱུར་ནས་འཚོ་བའང་ཉེན་ལ་འཕྲད་དེ་ལོ་རྒྱུས་ཡིད་ལས་བོར་ཅིང་བདག་འཚོལ་བའི་འདུན་པའང་བསྐྱུར་ཡོད་པ་སོགས་ཞིབ་ཏུ་བྲིས་ཡོད།